Publication: Magyar Közlöny
Issue: MK-2003-13 (Year: 2003, Number: 13)
Era: 1990-2004
Section: megköveteli. [22/1990. (X. 16.) AB határozat, ABH 1990.
Paragraph Index: 564

1. Tekintettel arra, hogy helyi önkormányzat (a „választópolgárok közössége”) nem maradhat igazgatási apparátus nélkül (hiszen ennek hiánya egyúttal az önkormányzati mûködés ellehetetlenülését is eredményezné) megoldást kell találnia a törvényhozónak arra, hogy — az érdekeltek megállapodásának hiányában is — fennmaradjon az önkormányzati képviselõ-testületek mûködõképessége. Ez — a fentiek szerint — a törvényhozó alkotmányos kötelessége is, hiszen igazgatási apparátus (önálló vagy körjegyzõség formájában is lehet ez megszervezve) nélkül nem lenne esély a választópolgárok közösségét érintõ helyi közügyek önálló, demokratikus intézésére, a helyi közhatalomnak a lakosság érdekében való gyakorlására. (Alkotmány 42. §.) Külön kiemelendõ, hogy az államigazgatási feladatok folyamatos ellátása is elengedhetetlenné teszi igazgatási szervezet meglétét. Erre figyelemmel az Ötv. 105. §-ának elsõ mondata, — amely a kijelölésrõl rendelkezik — nem alkotmányellenes, hanem ellenkezõleg: az Alkotmány által megkövetelt önkormányzati mûködés elõfeltételét teremti meg.

Source: https://magyarkozlony.hu/hivatalos-lapok/8fe2d0f5fc95350b8a93bfbd907841f48fe65abf/dokumentumok/7bfae3d2990672d20a984c5d15eee3e5be0ba26f/letoltes